MILL แข็งแกร่ง! บวกสวนภาวะตลาด
MILL แข็งแกร่ง! บวกสวนตลาด ณ เวลา 10.06 น. ราคาอยู่ที่ 1.94 บ. บวก 0.06 บ. หรือ 3.19% สูงสุดที่ 1.96 บ. ต่ำสุดที่ 1.94 บ. มูลค่าซื้อขายที่ 48.91 ลบ. โดยคาดว่าปัจจัยที่ส่งผลให้ราคาหุ้น MILL มีการปรับตัวขึ้น มาจากการที่นักลงทุนเข้าเก็บหุ้นหลังจากที่บริษัทระบุว่าในปีนี้ผลประกอบการจะพลิกมีกำไรเป็นครั้งแรก นับตั้งแต่ปี 56
20 ส.ค. 2558

ผู้สื่อข่าวรายงานว่า ราคาหุ้นบริษัท มิลล์คอน สตีล จำกัด (มหาชน) หรือ MILL ณ เวลา 10.06น. ราคาอยู่ที่ 1.94 บาท บวก 0.06 บาท หรือ 3.19% สูงสุดที่ 1.96 บาท ต่ำสุดที่ 1.94 บาท มูลค่าซื้อขายที่ 48.91 ล้านบาท ขณะที่ดัชนีตลาดหุ้นไทยโดยรวมลบ 0.58%
โดยปัจจัยที่ส่งผลให้ราคาหุ้นมีการปรับตัวขึ้นสวนทางตลาด คาดว่ามาจากประเด็นที่บริษัทมั่นใจว่าปีนี้จะพลิกมีกำไรสุทธิเป็นครั้งแรกนับตั้งแต่ปี 56 หลังในช่วงครึ่งปีแรกทำกำไรสุทธิได้แล้วราว 178 ล้านบาท และประเมินว่าปี 59 ผลประกอบการจะเติบโตแบบก้าวกระโดด เนื่องจากโรงผลิตเหล็กเกรดพิเศษที่จะป้อนให้กับอุตสาหกรรมรถยนต์จะเดินเครื่องเต็มที่
ประกอบกับมาร์จินการผลิตเหล็กเกรดพิเศษจะดีกว่าการผลิตเหล็กปกติถึง 2 เท่าตัว โดยผลิตภัณฑ์เหล็กเกรดพิเศษบางชนิดจะมีมาร์จิ้นมากถึง 2 % จากผลิตภัณฑ์เหล็กปกติที่มีมาร์จิ้นเพียง 7-8 %
นอกจากนี้ ภาระหนี้สินของบริษัทก็ทยอยลดลงอย่างต่อเนื่อง ทำให้ต้นทุนการเงินต่ำลง ประกอบกับกับผลการดำเนินงานที่เป็นบวก ทำให้บริษัทมีเป้าหมายจะลดสัดส่วนหนี้สินต่อทุน (D/E) ให้เหลือเพียง 1-1.5 เท่าภายใน 3 ปี จากปัจจุบันที่บริษัทมีสัดส่วนหนี้สินต่อทุน 2.64 เท่า
 